OzLabs/hebrew-wiki-articles huggingface dataset:
אפילו לדקה (שיר של שירה לוי)

אפילו לדקה הוא סינגל שהוקלט על-ידי הזמרת והשחקנית הישראלית שירה לוי. השיר יצא לאור ב-19 בנובמבר 2019, על-ידי חברת התקליטים NMC.
== רקע וכתיבה ==
השיר נכתב על-ידי נעם חורב, הולחן על-ידי עמרי קסטן וחן מצגר-אדר, שגם הפיק אותו מוזיקלית. השיר, שהוא סינגל הבכורה שלה כזמרת סולו, מספר על תחושותיה וחווייתה הפנימית של לוי בהתמודדותה עם התאבדותו של אביה בשל מחלת הדיכאון. לוי מספרת כי ידעה תמיד שביום מן הימים תמצא דרך להנציח את אביה ולהעלות את מחלת הדיכאון וחשיבותה לשיח הציבורי.

נועם חורב, אשר כתב את מילות השיר, סיפר כי בעת העבודה עליו ביקש מלוי לכתוב מכתב לאביה, אשר מגולל את תחושותיה - ולשלוח אותו אליו. חורב סיפר כי לאחר קריאת הפזמון שכתב בהשראת מכתבה שלה, התרגשה לוי עד מאוד וזיהתה עצמה בכל מילה ומילה<ref></ref>.

השיר זכה להצלחה מרשימה, הושמע רבות בתחנות הרדיו בישראל, וכן זכה לשבחים מהמבקרים. בין היתר, הודגשו ביצועה הקולי של לוי והמסר העוצמתי הטמון בשיר<ref></ref>.

לאור השפעתו של השיר, והעלאתו את נושא האובדנות לדיון הציבורי - במיוחד בקרב בני נוער - הוזמנה לוי לבצעו בכנסת ישראל במסגרת ציון יום האובדנות<ref></ref>.

== וידאו קליפ ==
הווידאו קליפ המלא שיצא עבור השיר, בוים על-ידי אמיל בן שמעון והועלה לערוץ היוטיוב של לוי ב-19 בנובמבר 2019. במאי הקליפ ביקש להעצים את המסר החשוב שבשיר, שכן לא פעם נוטות משפחות המתמודדות עם התאבדות להימנע משיח על הנושא מתוך בושה. לשם יצירת תחושת ההזדהות והעצמת המתמודדים השונים, הוזמנו להשתתף בקליפ ילדים מעמותת "בשביל החיים" שאיבדו גם הם את יקיריהם ממקרי התאבדות שונים<ref name=":0" />.

נכון למאי 2023, מונה הצפיות של הקליפ עומד על למעלה ממיליון צפיות<ref></ref>.

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי שירה לוי
קטגוריה:שירים בעברית
קטגוריה:שירים על זמן
אדם וודס

אדם כריסטופר אלסקוג (בשוודית: Adam Christopher Allskog; נולד ב-14 במרץ 2001), הידוע בשם הבמה שלו, אדם וודס, הוא זמר-יוצר שוודי.

== ביוגרפיה ==
וודס נולד בעיירה רסרה. בשנת 2018 הגיע לאודישנים של "Swedish Idol", וביצע את השיר "Break Even" של להקת דה סקריפט. הוא נכשל בניסיון להעפיל לשלב הבא בתחרות, וניסה את מזלו בשנה הבאה עם השיר "You Are The Reason" של קאלום סקוט. אולם גם בשנה זו החליטו השופטים להדיחו.

בנובמבר 2022 נחשף כי הוא עתיד להתחרות במלודיפסטיבלן, הקדם השוודי לאירוויזיון 2023, עם השיר "Where You Are (Sávežan)" בהשתתפות ארק נורת' ויון הנדריק פיילגרן. השלושה דורגו בערב הגמר במקום הרביעי.

== קישורים חיצוניים ==

== הערות שוליים ==

קטגוריה:זמרים שוודים
קטגוריה:משתתפי מלודיפסטיבלן 2023
קטגוריה:שוודים שנולדו ב-2001
Where You Are (Sávežan)

"Where You Are (Sávežan)" (בעברית: "היכן אתה (פרא אדם)") הוא סינגל שהוקלט על ידי הזמר השוודי יון הנדריק פיילגרן בהשתתפות הדי-ג'יי ארק נורת' והזמר-יוצר אדם וודס. הוא יצא לאור ב-25 בפברואר 2023, על ידי חברת התקליטים לודקולט, כסינגל שלא מתוך אלבום אולפן.

השיר הגיע למקום השישי במצעד הסוורייטופליסטן.

== רקע ==
השיר נכתב על ידי פיילגרן ונורת' לצד קלה הלברג, ג'וי דב, אוליבר בלבלין, ריצ'רד לסת, טוביאס לונדגרן וויליאם סגרדאהל. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7.2 מיליון השמעות.

בנובמבר 2022 נחשף כי השיר עתיד להשתתף במלודיפסטיבלן, הקדם השוודי לאירוויזיון 2023.<ref></ref> הוא העפיל לשלב הגמר לאחר זכייתו במקצה הראשון של התחרות, שם קיבל 1,352,492 הצבעות. בגמר, דורג במקום הרביעי עם 81 נקודות.<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי מלודיפסטיבלן 2023
ג'סטין בונומו

ג'סטין בונומו (באנגלית: Justin Bonomo; נולד ב-30 בספטמבר 1985) הוא שחקן פוקר אמריקאי אשר זכה בשלושה צמידי אליפות העולם בפוקר ובשני גביעי סבב טריטון, ונכון למאי 2023 ממוקם במקום הראשון בכל הזמנים בזכיות מטורנירים.

==ביוגרפיה==
בונומו החל את קריירת הפוקר שלו כשחקן אונליין תחת השם "ZeeJustin" בפוקרסטארס. הוא נחסם מהאתר ב-2006 לאחר שהתגלה שרימה בכך שהשתמש בחשבונות נוספים בכדי לשחק במקביל ובכך להשיג יתרון על שחקנים אחרים.

ב-2005 הגיע לשולחן הגמר בסבב הפוקר האירופי וסיים במקום הרביעי בטורניר שהתקיים בדוביל שבצרפת. ב-2007 החל לשחק בטורנירים במסגרת אליפות העולם בפוקר ובאותה השנה הגיע לשולחן גמר בטורניר במסגרת הסבב, כאשר סיים במקום הרביעי בטורניר וזכה בכ-152 אלף דולר. ב-2009 זכה בטבעת בסבב אליפות העולם בפוקר כשניצח בטורניר טקסס הולדם, וזכה בכ-228 אלף דולר.

ב-2012 זכה לראשונה בפרס הגבוה ממיליון דולר בטורניר אחד, כאשר ניצח את טורניר ה-Super High Roller 8 Max במסגרת סבב הפוקר האירופי שהתקיים במלטה, בעל עלות כניסה של 100 אלף דולר אירו, וזכה בכ-2.1 מיליון דולר.

ב-2014 זכה בצמיד אליפות העולם בפוקר הראשון שלו, כאשר ניצח בטורניר טקסס הולדם בעלות כניסה של 1,500 דולר, וזכה בכ-450 אלף דולר. ב-2015 סיים במקום השיא שלו באירוע המרכזי אליפות העולם בפוקר כשסיים במקום ה-64.

ב-2018 זכה בצמיד השני שלו, כאשר ניצח את טורניר אליפות ה-Heads-Up ובכ-186 אלף דולר. את זכייתו הגדולה ביותר עשה כחודש לאחר מכן, כאשר ניצח את טורניר ההתרמה של ארגון ה-One Drop כחלק מאליפות העולם בפוקר, אשר היה בעל עלות כניסה של מיליון דולר, וזכה בפרס של 10 מיליון דולר ובצמיד השלישי שלו. באותה השנה זכה בסך פרסים של מעל ל-25 מיליון דולר.

בונומו ממעט לשחק בטורנירים בעלי עלות כניסה אשר נמוכים מ-10,000 דולר, ומשתתף קבוע בטורנירים בעלי עלות כניסה גבוהים במיוחד.

נכון למאי 2023, בונומו זכה בסך של כ-61.2 מיליון דולר מטורנירי פוקר, כשמתוכם כ-15.3 מיליון דולר בסבב אליפות העולם, והוא במקום הרביעי בכל הזמנים בזכיות מטורנירים.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2014
| dir="ltr" | $1,500 No Limit Hold'em Six Handed
| $449,980
|-
| 2018
| dir="ltr" | $10,000 Heads Up No Limit Hold'em Championship
| $185,965
|-
| 2018
| dir="ltr" | $1,000,000 No Limit Hold'em The Big One for One Drop
| $10,000,000
|}

== יהדות וישראל ==
בונומו מצהיר על עצמו כיהודי אתאיסט שאביו יהודי ואמו נוצריה. הוא תומך פומבית במאבק הפלסטיני נגד ישראל, ולאחר מתקפת הפתע ב-7 באוקטובר פרסם פוסטים רבים התומכים בפלסטינים וכנגד ישראל בחשבון האקס שלו. בעקבות חלק מאמירותיו התפתחו ריבים פומביים עם שחקני פוקר מוכרים, ובניהם דניאל נגראנו.

==קישורים חיצוניים==

== הערות שוליים ==

קטגוריה:זוכי צמיד אליפות העולם בפוקר מארצות הברית
קטגוריה:זוכי גביע סבב טריטון
קטגוריה:זוכי טבעת סבב אליפות העולם בפוקר
קטגוריה:שחקני פוקר אמריקאים
קטגוריה:אמריקאים שנולדו ב-1993
עיסא סיסי

עיסא חסן ססאי (נולד ב-27 ביוני 1970) שירת כקצין צבאי בכיר ומפקד ב (RUF) ובכוחות ה-Armed Forces Revolutionary Council (AFRC) בהתקוממותם נגד ממשלת סיירה לאון. אמר שהוא כפוף רק לסם בוקארי, מפקד שדה הקרב, וג'וני פול קורומה, מנהיג ה-AFRC.

ססאי ידוע בתור המפקד שהורה על פירוק החזית המהפכנית המאוחדת מנשקו, ובכך סיים למעשה את מלחמת האזרחים בסיירה לאון.<ref></ref>

ב-7 במרץ 2003,הוגש נגדו כתב אישום על ידי בית המשפט המיוחד לסיירה לאון בגין פשעים נגד האנושות ופשעי מלחמה אחרים, כולל טרור שבוצע כנגד אזרחים, עונשים קולקטיביים, הרג לא חוקי, פשעים נגד האנושות, אלימות מינית, אלימות גופנית, שימוש בילדים כחיילים, חטיפות ועבודות כפייה, ביזה ושריפה, והתקפות גנד אנשי כוח המשימה של האומות המאוחדת בסיירה לאון. הוא כפר באשמה בהופעתו הראשונית בבית המשפט. ב-25 בפברואר 2009 הורשע ססאי ב-16 מתוך 18 האישומים שעמד בפניהם בבית המשפט המיוחד לסיירה לאון בפריטאון,<ref></ref> יחד עם המנהיגים לשעבר מוריס קאלון, שנידון ל-40 שנות מאסר, ואוגוסטין גבאו, שנידון ל-25 שנות מאסר. ססאי נידון למספר עונשים חופפים, שהארוך ביותר מביניהם הוא 52 שנות מאסר.

==הערות שוליים==

קטגוריה:ילידי 1970
ליברטי (מנהטן)

רחוב ליברטי (באנגלית: Liberty Street) הוא רחוב בעיר ניו יורק המתחיל מזרח-מערב מאמצע מנהטן תחתית עד איסט ריבר. הוא גובל באתרים כגון רחוב ליברטי 28, ליברטי פלאזה 1, מרכז הסחר העולמי ועוד. בעבר שכן ברחוב בניין סינגר, שהיה הבניין הגבוה ביותר בעולם מ-1908 עד 1909.<ref>[http://www.nysonglines.com/liberty.htm Liberty Street] - New York Songlines</ref>

== היסטוריה ==
לפני המהפכה האמריקאית, רחוב ליברטי נודע כרחוב קראון, שהורכב מרחוב ליברטי המודרני וכן משעול העלמה הנוכחי בין רחוב ליברטי ורחוב פרל. השם של הרחוב שונה לרחוב ליברטי ב-1793.

בסוף שנות ה-60 של המאה ה-20 נהרסו כל הבניינים שהשתרעו בצד הצפוני של הרחוב (כולל בניין סינגר) כדי לפנות מקום למרכז הסחר העולמי.

חלקו המערבי של הרחוב ניזוק רבות מפיגועי 11 בספטמבר. קטע זה של הכביש, הסמוך למגדל הדרומי שבמגדלי התאומים, נמחץ על ידי פסולת ונעטף באבק ועשן כאשר הבניין קרס בשעה 09:59 בבוקר. לבניין בנק ברחוב ליברטי 130 נגרם נזק כבד ולאחר מכן נהרס. גם בניינים אחרים ברחוב ליברטי נפגעו מהפיגועים. סניף הברגר קינג בפינת הרחוב שימש כמפקדה זמנית של משטרת העיר ניו יורק בימים שלאחר הפיגועים. אתר מרכז הסחר העולמי פותח מאז כמגדל החירות.

==קישורים חיצוניים==

== הערות שוליים ==

קטגוריה:מנהטן: רחובות
קטגוריה:מנהטן תחתית
ג'ורג' וילארד קונבל

ג'ורג' וילארד קונבל (באנגלית: George Willard Conable; 4 באוקטובר 1866 – 2 בינואר 1933) היה אדריכל אמריקאי שפעל בניו יורק באמצע המאה ה-20.

== ביוגרפיה ==
קונבל נולד ב ב-4 באוקטובר 1866. ב-1886 סיים את לימודיו בבית ספרו במדינה, והחל את לימודיו באוניברסיטת קורנל ב-1890.

ב-1905 היה עוזרו של האדריכל ארנסט פלאג והכין תוכניות ושרטוטים עבור בניין סינגר. קונבל ידוע בעיקר כאדריכלן של שתי כנסיות לותרניות בניו יורק.

קונבל מת בטמפה שבפלורידה בגיל 66 ב-2 בינואר 1933.<ref></ref>

== קישורים חיצוניים ==

* 

== הערות שוליים ==

קטגוריה:בוגרי אוניברסיטת קורנל
קטגוריה:אדריכלים אמריקאים במאה ה-20
קטגוריה:אמריקאים שנולדו ב-1866
קטגוריה:אמריקאים שנפטרו ב-1933
ויליאם יוארט לוקהארט

ויליאם יוארט לוקהארט (באנגלית: William Ewart Lockhart; 14 בפברואר 1846 – 9 בפברואר 1900) היה צייר ויקטוריאני סקוטי, שנולד באיגלספילד ואחר כך גודל על ידי סבו וסבתו.<ref>Catalogue of the National Gallery of Scotland, Edinburgh (PDF). Glasgow: Hedderwick, 1914. p. 208.</ref>

== ביוגרפיה ==
לוקהארט למד לצייר באקדמיית אנאן והתקבל להכשרה על ידי האקדמיה המלכותית הסקוטית בשנת 1860, שם עבד עם ג'יי ב. מקדונלד. בגיל 14 בלבד, הוא הגיש עבודה לתערוכה השנתית. בשנת 1863, בריאותו הדרדרה, והוא נשלח לאוסטרליה.<ref name=":0">Caw, James Lewis (1901). "Lockhart, William Ewart". In Lee, Sidney (ed.). Dictionary of National Biography (1st supplement). London: Smith, Elder & Co.</ref>

הוא חזר לאדינבורו, וב-1867 ערך את הראשון מבין כמה ביקורים בספרד, שם מצא חומר לכמה מיצירותיו הטובות ביותר. בשנת 1871, הוא נבחר למקורב של האקדמיה המלכותית הסקוטית, והוא גם היה שותף (1878) של החברה המלכותית לצבעי מים, ובמשך שנים אחדות חבר באגודת צבעי המים המלכותית הסקוטית. הוא נבחר לחברות מלאה ב-RSA ב-1878.<ref>"Portraits of Celebrities at Different Times of Their Lives". The Strand Magazine. London: George Newnes. 6: 160. July–December 1893.</ref> לאחר 1861, הוא המשיך להציג בתערוכה השנתית של האגודה המלכותית הסקוטית עד מותו - למעט 1864, כשהיה באוסטרליה, ובשנים 1889–1890, כאשר עבד על ציור חגיגת היובל במנזר ווסטמינסטר, 21 ביוני 1887, שהוזמן על ידי המלכה ויקטוריה והציור נמצא כעת באוסף המלכותי.<ref>"William Ewart Lockhart". Future Museum.</ref>

=== הערכה ===
תמונותיו בשמן ובצבעי מים מתאפיינות ביכולת גבוהה של ביצוע וברק רב של צבע, אך הן חסרות עידון ועדינות. עם זאת, הן תמיד מרשימות, כמו תמונת 'יובל', לה הקדיש שלוש שנים, היא אחת היצירות המעולות מסוגה. התמונות הספרדיות וממיורקה, כמו 'הסיד וחמשת המלכים המורים', 'כנסייה בספרד', 'קציר התפוזים, מיורקה' ו'עדר החזירים' הן הטובות והמאפיינות את סגנונו. מהדיוקנאות שלו, ניתן להזכיר את אלה של לורד פיל (מדליית ארד, בסלון), דיוקן של איי ג'יי בלפור ושל ג'ון פולסון. הוא גם צייר נוף בצבעי מים בהצלחה רבה. דיוקנו של מר בלפור נמצא בגלריה בגלאזגו; 'רועה החזירים' שלו בגלריה דנדי; ותכנון הציור 'הסיד', באדינבורו. ממשלת צרפת קנתה את התכנון של תמונת 'היובל'.<ref>"Carstairs Cumming Douglas". Glasgowwestaddress.co.uk. </ref>

=== משפחה ===
הוא התחתן עם מרי וויל, אחייניתו של החונך שלו, מר ג'יי בי מקדונלד, ב-7 בפברואר 1868.<ref name=":0" />

בתו הבכורה אניטה הלנה לוקהרט נישאה לפרופסור לסופר הרפואי, פרופ' קארסטיירס קאמינג דאגלס.

לוקהרט נפטר בלונדון ב-9 בפברואר 1900, לאחר מספר שנים של בריאות גרועה, והותיר אחריו חמישה ילדים בן אחד וארבע בנות.

== גלריה ==
<gallery mode="packed" heights="200">
 File:Sir Andrew McDonald by William Ewart Lockhart c.1891.jpg|אנדרו מקדולנד
File:William Ewart Lockhart - Cardinal of Rheims.jpg|הקרדינל של ריימס
File:William Ewart Lockhart (1846-1900) - Gil Blas and the Archbishop of Granada (from Lesages 'The Adventures of Gil Blas de Santillane') - NG 945 - National Galleries of Scotland.jpg
File:William Ewart Lockhart, Queen Victoria's Golden Jubilee Service, Westminster Abbey, 21 June 1887 (1887–1890).jpg|טקס היובל של המלכה ויקטוריה
</gallery>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1846
קטגוריה:נפטרים ב-1900
קיאנה

קיאנה ג'ייד בלנקרט (בשוודית: Kiana Jade Blanckert; נולדה ב-25 בפברואר 2007 בפרת' שבאוסטרליה) היא זמרת ורקדנית שוודית-אוסטרלית המתגוררת בעיירה טיירסה. בשנת 2021 השתתפה ב-Talang Sverige, הגרסה השוודית של Britain's Got Talent.<ref></ref> היא סיימה את התחרות במקום השני. בשנת 2023 השתתפה במלודיפסטיבלן, הקדם השוודי לאירוויזיון 2023, עם השיר "What Did You Go".<ref></ref>

== קריירה ==
קיאנה התפרסמה דרך השתתפותה ב-Talang Sverige. מנחת התוכנית, ביאנקה אינגרוסו, הפתיעה את המתמודדת ב"אודישן בהפתעה" בבית ספרה. במהלכו היא ביצעה את "When We Were Young" של הזמרת הבריטית אדל. היא עברה לשלב שלה, שלב ההופעות החיות, שהחל ב-12 במרץ 2021. לבסוף, בהתאם להחלטת השופטים העפילה לגמר, שם דורגה במקום השני.

ב-25 בפברואר 2023 התמודדה במקצה הרביעי במאלמה של המלודיפסטיבלן עם השיר "Where Did You Go". היא עברה לשלב גלגל ההצלה, שם ניצלה מהדחה בזכות המבעות הקהל. בגמר דורגה במקום השישי.

== קישורים חיצוניים ==

== הערות שוליים ==

קט:זמרות שוודיות
קטגוריה:משתתפי מלודיפסטיבלן 2023
קטגוריה:ילידות 2007
ג'ורג' טרנר

ג'ורג' טרנר (באנגלית: George Turner; 2 באפריל 1841 – 29 במרץ 1910) היה אמן נוף בריטי.<ref>Long, Frederick J. George Turner the Derbyshire Artist, 1841-1910 (1995)</ref>

== חיים ועבודה ==
טרנר נולד בקרומפורד, דרבישייר באנגליה, אך לאחר מכן עבר לדרבי עם משפחתו. הוא גילה כישרון מוקדם למוזיקה ולאמנות - בעידוד אביו תומאס טרנר, שאף על פי שהיה חייט במקצועו היה גם חובב אמנות. טרנר היה במידה רבה אוטודידקט והמשיך להיות צייר ומורה מקצועי לאמנות.

טרנר חי בדרבישייר כל חייו. בשנת 1865 הוא התחתן עם אלייזה לאקין (1837–1900), הפך לאיכר במשרה חלקית וגידל ארבעה ילדים בחווה בבארו על טרנט. היו לו מספר תלמידים מצליחים כולל דייוויד פיין ולואי בוסוורת' הרט.<ref>"George Turner, British (1843-1910)". Langham Gallery</ref>

לאחר מותה של אלייזה בשנת 1900, הוא עבר לקירק אירטון ומאוחר יותר נישא לעמיתה האמנית קייט סטיבנס סמית' (1871–1964) הוא נפטר בשנת 1910. בנו ויליאם לאקין טרנר (1867–1936) הפך גם הוא לצייר נוף בצבעי שמן.<ref>"William Lakin Turner". Archived from the original on 3 March 2012</ref>

טרנר עבד בשמנים וצייר סצנות בעיקר של מולדתו דרבישייר, והותיר אחריו מורשת חשובה של מאות תמונות המתארות את האזור הכפרי האנגלי לפני הופעת המיכון, המכונית וההתרחבות העירונית. עבודותיו הוצגו בנוטינגהאם ובברמינגהם.

טרנר כיהן בוועדת האמנות של הגלריה לאמנות דרבי והציורים שלו ושל בנו כלולים באוסף העיר.<ref>"George Turner". Burlington Art. Archived from the original on 17 April 2010</ref>

לטרנר יש 22 ציורים באוספים לאומיים בבריטניה.

== גלריה ==
<gallery mode="packed" heights="230">
 File:A Scene at Knowle Hills, Derbyshire.png
File:Barrow on Trent Scene by George Turner.jpg
File:George Turner - The Trent Near Ingleby.jpg
File:George Turner II (1843-1910) - The Trent at Swarkestone, Derbyshire - 290201 - National Trust.jpg
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1841
קטגוריה:בריטים שנפטרו ב-1910
The Joys of Yiddish

The Joys of Yiddish (בעברית: "שמחות היידיש") הוא לקסיקון מאת לאו רוסטן של מילים וביטויים נפוצים ביידיש, שבהשפעת יהדות ארצות הברית נודעו גם לדוברי אנגלית בארצות הברית. הספר יצא לאור ב-1968 בהוצאת McGraw Hill, ולאחר מכן פורסם במהדורות מעודכנות אחדות.

המילים והביטויים בלקסיקון מסודרים בסדר אלפביתי. לאחר כל הגדרה מילונית של מילה או ביטוי מופיעה בדיחה (או בדיחות אחדות), הממחישה את השימוש בביטוי זה. באופן זה הספר הואלא רק ספר עיון שימושי, אלא גם אוסף חשוב של הומור יהודי.

כספר העוסק בתרבות פופולרית, נדרשו עדכונים לספר, בשל השינויים שעברו התרבות האמריקאית (והתרבות היהודית-אמריקאית) במהלך 30 השנים הבאות. רוסטן פרסם גרסאות מעודכנות של הספר עם כותרות שונות: ("הידד ליידיש!", 1982) ו-The Joys of Yinglish {"שמחות היינגליש",1989). בשנת 2001, לאחר מותו של רוסטן, יצאה לאור מהדורה חדשה של הספר, בעריכת לורנס בוש , בכותרת The New Joys of Yiddish ("השמחות החדשות של יידיש"), עם הערות שוליים רבות שנוספו כדי להבהיר קטעים שהתיישנו. חלק מהחומר גם סודר מחדש.

==בתרבות==
בשנת 1998 צ'אק שומר ואל ד'אמטו התמודדו על תפקיד סנטור המייצג את מדינת ניו יורק. במהלך המירוץ, ד'אמאטו התייחס לשומר כאל putzhead. הניו יורק טיימס התייחס לערך putz ב-The Joy of Yiddish וטען כי הביטוי אינו אומר רק "טיפש", כפי שהתעקש ד'אמאטו, אלא היה משפיל במידה ניכרת - בהתבסס על הערך הזה, תרגום טוב יותר עשוי להיות "ראש זין". בסופו של דבר ד'אמטו הפסיד במירוץ; כמה משקיפים מייחסים לתקרית זו את הפסדו בבחירות.

סיפור המדע הבדיוני של הרלן אליסון משנת 1974, "I'm Looking for Kadak" (נכלל בספרו מ-1976 Approaching Oblivion and in Wandering Stars: An Anthology of Jewish Fantasy and Science Fiction) מסופר על ידי חייזר יהודי בעל אחת עשרה זרועות מכוכב הלכת Zsouchmuhn עם אוצר מילים נרחב ביידיש. אליסון מספק "מדריך דקדוקי ומילון מונחים לגויים", שבו, הוא אומר, "המילים ביידיש הן שלי... אבל חלק מההגדרות הותאמו והתבססו על אלו בספר המקורות המופלא The Joys of Yiddish של לאו רוסטן ... שאני מפציר בכם למהר ולקנות, פשוט קריאה טובה."

סרט הפנטזיה של דייב מקין וניל גיימן משנת 2005, MirrorMask, כולל את החידה הקלאסית של רוסטן, שנדונה ב"The Joys of Yiddish" כדלקמן:

:החידה הראשונה ששמעתי אי פעם, כזו המוכרת כמעט לכל ילד יהודי, הוצגה לי על ידי אבי:
:"מה זה תלוי על הקיר, ירוק, רטוב - ושורק?" קימטתי את המצח וחשבתי וחשבתי, ובתמיהה אחרונה ויתרתי. "הרינג," אמר אבי. "הרינג," הגבתי, "הרינג לא תלוי על הקיר!" "אז תולים את זה שם." "אבל הרינג זה לא ירוק!" מחיתי. "צבע את זה." "אבל הרינג לא רטוב." "אם זה רק צבוע זה עדיין רטוב." "אבל -" פלטתי, בכל הזעם שבי, "הרינג לא שורק!!"
:"נכון," חייך אבי. "פשוט הכנסתי את זה כדי להקשות."

הרומן האחרון של ג'ון אפדייק בסדרת "הארנב", "ארנב במנוחה", מעתיק את הבדיחה של רוסטן מהערך tsuris ("צרות").

==תרגומים==

תרגום של הספר לגרמנית, בשם Jiddisch. Eine kleine Enzyklopädie, יצא לאור בשנת 2002. תרגום לצרפתית, בשם Les Joies du Yiddish, יצא לאור בשנת 2011, ותרגום לצ'כית, בשם Jidiš pro radost, יצא לאור בשנת 2013. 

==קישורים חיצוניים==
<div class="mw-content-ltr">
* Mortimer T. Cohen, [https://www.commentary.org/articles/mortimer-cohen/the-joys-of-yiddish-by-leo-rosten/ The Joys of Yiddish, by Leo Rosten], Commentary, March 1969
</div>
קטגוריה:ספרי 1968
קטגוריה:הומור יהודי
קטגוריה:ספרי הומור וקומדיה
קטגוריה:ספרות יהודית
קטגוריה:בדיחות
קטגוריה:מילונים
שאנדור גרה (מהנדס)

שאנדור גרה (במקור גרינהוט עד 1899,<ref>Az engedélyt tartalmazó BM rendelet száma/évszáma: 106005/1899. Forrás: MNL-OL 30794. mikrofilm 406. kép 1. karton. Névváltoztatási kimutatások 1899. év 13. oldal 14. sor</ref> בהונגרית: Gerő Sándor; סומבטהיי, 31 ביולי 1882<ref name=":0"></ref> – בודפשט, 17 בינואר 1972)<ref name=":1"></ref> היה מהנדס מכונות יהודי-הונגרי.

גרה היה מנהל בכיר בתעשייה ההונגרית, מזכ"ל, מנהל וחבר באגודות מקצועיות רבות של מהנדסים ונשא בתפקידים בכירים שונים.

==קורות חיים==
שאנדור גרינהוט נולד במשפחה יהודית כבנם של ז'יגמונד גרינהוט, סוחר זכוכית, ושל טיני קוֹהְן (כהן). הוא השלים את לימודיו בגימנסיה הראשית המלכותית בעיר הולדתו (1892–1900). לאחר מכן התקבל לאוניברסיטת יוזף לטכנולוגיה (שמה היום אוניברסיטת בודפשט לטכנולוגיה ולכלכלה), שם קיבל את התואר בהנדסת מכונות ב-1904.
* תחילה עבד ב"תשלובת מפעלי האוורור והמכונות ההונגרי" (Magyar Szellőző Művek és Gépgyár)
* לאחר מכן ב"מפעל הונגריה לדשנים ולחומצות גופריות (Hungária Műtrágya- és Kénsavgyár).

במלחמת העולם הראשונה שירת כחייל ולאחר שחרורו מונה בקיץ 1920 למנהל הטכני של "המפעל הראשון של פשט לאפר עצמות ודבקים" (Első Pesti Spódium- és Enyvgyár).<ref>Vegyi Ipar, 1920. július 20. (19. évfolyam, 13-14. szám)</ref> מאוחר יותר קיבל על עצמו גם תפקיד הנדסי ב"חברת מכרות קישבש וקורלאט" (Kissebesi és Korláti Kőbányák).

אין מידע לגבי קורותיו בשואה, אך לאחר מלחמת העולם השנייה:
* ב-1945 מונה למהנדס ראשי ומנהל אגף של "חברת ניהול האנרגיה" (Energiagazdálkodási Rt)
* בין השנים 1949 לבין 1953 היה ראש אגף הציוד הקלורי התעשייתי של חברת "תוכנית אנרגיה תרמית" (Hőerőterv).
* לאחר מכן היה המזכיר התפעולי של חוג המהנדסים בעלי תעודות ברזל, זהב ויהלום (מ-1958 ועד מותו) שפעל במסגרת ברית האגודות בתחומים הטכניים ובמדעי הטבע" (MTESZ) (מהנדסים בהונגריה בעלי ותק מקצועי של 70, 65, 60, 50 שנה זכאים לתעודות מהאוניברסיטה בה סיימו את לימודיהם שנקראים יהלום, זהב וכדומה).
* כמו כן הוא היה חבר בוועדת ההנצחה הטכנית של האגודה המדעית בתעשיית המכונות.

אשתו הייתה מרגיט לוקאץ', בתם של גאבור לוקאץ' ושל רגינה ברויאר, לה נישא ב-9 ביולי 1911 בבודפשט.<ref></ref>

לפי מקורות שאין להם כל תיעוד ב-11 בדצמבר 1938 הם המירו את דתם לדת הרומית-קתולית.

== פרסים והוקרה ==
* עיטור מסדר הכשרון של העמל דרג כסף (1967)<ref>Magyar Közlöny, 1967. április 12. (23. szám)</ref>

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM55943 נתוניו] במאגרי המוזיאון הספרותי פטפי)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([https://mek.oszk.hu/00300/00355/html/ABC04834/05198.htm לקסיקון ביוגרפי הונגרי]. עורכת ראשית אגנש קניירש)
== קישורים חיצוניים ==
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/g-gy-757D7/gero-sandor-75943/ ביוגרפיה של המהנדס שאנדור גרה] באתר Arcanum

== הערות שוליים ==

קטגוריה:מהנדסים יהודים הונגרים
קטגוריה:מהנדסי מכונות יהודים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:יהודים בצבא האוסטרו-הונגרי
קטגוריה:חיילים יהודים במלחמת העולם הראשונה
קטגוריה:אנשי צבא אוסטרו-הונגרים במלחמת העולם הראשונה
קטגוריה:ניצולי השואה: הונגריה
קטגוריה:סומבטהיי: אישים
קטגוריה:הונגרים שנולדו ב-1882
קטגוריה:הונגרים שנפטרו ב-1972
סקוט ג. בורג

סקוט בורג (משמאל) עם ג'ון קרי באנטארקטיקה, 2015
סקוט ג. בורג הוא גאולוג ועובד מדינה אמריקאי. מאז 1 בספטמבר 2017 הוא מכהן כממלא מקום המשנה למנהל המועצה למדעי כדור הארץ בקרן הלאומית למדע (ארצות הברית), NSF.

== השכלה ==
בורג קיבל תואר ראשון בגאולוגיה מפומונה קולג' בקליפורניה ותואר שני ודוקטורט מאוניברסיטת אריזונה. עבודת הדוקטורט שלו הוכתרה בשם "גרניטואידים של ארץ ויקטוריה הצפונית, אנטארקטיקה (טקטוניקה, נאודימיום-איזוטופים, גאוכימיה, פטרולוגיה, סטרוניום-איזוטופים).

== קריירה ==
בורג החל את הקריירה שלו כחוקר באוניברסיטת קליפורניה בברקלי. לאחר מכן עבד במשרד האנרגיה של ארצות הברית, ובהמשך לכך הצטרף לסגל הקרן הלאומית למדעים. בין 2003 ל-2016 היה מנהל המחלקה למדעי אנטארקטיקה בקרן הלאומית למדעים, וב-2016–2017 כיהן כראש מדור בפועל לתשתיות ולוגיסטיקה באנטארקטיקה במסגרת מחלקת תוכניות הקטבים של הקרן הלאומית למדעים. ב-2017 החל לשרת כמנהל עמית למדעי כדור הארץ בקרן הלאומית למדעים.

== משלחות מחקר ==
בורג השתתף בשש משלחות מחקר באנטארקטיקה, בארבע מהן כראש המשלחת. משלחת שבה השתתף בשנים 1978–1979, ביקרה לראשונה בנונאטאקים, שכונו סייג'הן על שם הקמיע של קבוצת הספורט באוניברסיטת פומונה (קליפורניה), שם למד בורג. באותה משלחת כינה בורג את "פסגת הלשון", על פי המורנה דמוית הלשון שבראשה.

== פרסים ואותות הוקרה ==
* בורג בסטיון, הפסגה שעל רכס ג'ונס הופקינס, נקראה על שמו.
* מדליית סמיואל ג'. היימן על שירות לאמריקה

==קישורים חיצוניים==

==הערות שוליים==

קטגוריה:גאולוגים אמריקאים
קטגוריה:חוקרי אנטארקטיקה
היסטוריה של ברצלונה

נאו גותי על חזית פורטה דה סנט איו, הקתדרלה של ברצלונה.]]
ההיסטוריה של ברצלונה משתרעת על פני 2000 שנים עד למקורותיה ככפר איברי בשם בארקנו (Barkeno). מיקומה ניתן להגנה בקלות יחסית על מישור החוף בין רכס הרי קולסרולה (512 מ') לים התיכון, תוואי החוף בין מרכז אירופה לשאר חצי האי האיברי, הבטיח את המשך חשיבותה, אם כי לא תמיד בולטת, לאורך הדורות.

ברצלונה היא כיום עיר המתגוררים בה 1,620,943 תושבים, השנייה בגודלה בספרד, ובירת הקהילה האוטונומית של קטלוניה. האזור המטרופולוני הרחב יותר הוא ביתם של שלושה רבעים מאוכלוסיית קטלוניה ושמינית מזו של ספרד.

==מקורות==
מקור היישוב הקדום ביותר באתר ברצלונה של ימינו אינו ברור. במישור החוף הסמוך לעיר נמצאו שרידים מהתקופות הנאוליתית וההכלקוליתית המוקדמת. בשכונת אל רבאל נמצאו בחפירה חורבות של יישוב מוקדם, כולל קברים ובתי מגורים שונים המתוארכים ליותר מ-5000 לפני הספירה. מאוחר יותר, במאות ה-3 וה-2 לפני הספירה, יושב האזור על ידי הלייטאני (Laietani) והאיברים, בברקנו (Barkeno) על גבעת טאבר (ברובע הגותי של ימינו, או "העיר העתיקה") וב-Laie (או Laiesken), מאמינים שאותרו במונז'ואיק. שתי ההתיישבויות טבעו מטבעות ששרדו עד היום. מספר היסטוריונים טענו כי מושבה יוונית קטנה, Kallipolis (Καλλίπολις), נוסדה בסביבה בערך באותה תקופה, אך לא נמצאו עדויות ארכאולוגיות חותכות התומכות בכך.

בנוסף, נשמעת הטענה כי השטח יושב בסביבות 230 לפנה"ס על ידי כוחות קרתגו בהנהגת חמלקרת ברקה, אך הטענה שנויה במחלוקת. הכיבוש הצבאי לכאורה מצוטט לעיתים קרובות כבסיסה של העיר המודרנית ברצלונה, אם כי הגבול הצפוני של השטחים הפוניים עד לאותה עת היה נהר אברו, שנמצא במרחק של יותר מ-150 קילומטרים מדרום. אין ראיות לכך שברצלונה הייתה אי פעם יישוב קרתגי, או שלשמה בעת העתיקה, ברקינו, היה קשר כלשהו עם משפחת ברקה של חמלקרת.

==ראו גם==
* היסטוריה של ספרד
* תכנון עירוני של ברצלונה

==קישורים חיצוניים==

<div class="mw-content-ltr">
* [https://www.barcelona.cat/en/ Official website of Barcelona]
* [https://www.barcelona.cat/museuhistoria/en Museum of the History of Barcelona]
* [https://oreneta.com/libro-verde/ Barcelona on-this-day historical almanac] based on the 1848 Libro verde de Barcelona
* [https://oreneta.com/libro-verde/timeline/ Barcelona timeline] based on the 1848 Libro verde de Barcelona
* [http://iberianature.com/barcelona/history-of-barcelona/chronology-of-barcelona/ History of Barcelona] Chronology, historical Google map of the city, historical accounts.
* [https://www.barcelona.cat/museuhistoria/cartahistorica/index.html?lang=en Carta Historica de Barcelona] – מפה אינטראקטיבית של התפתחות ברצלונה עם השנים
</div>

==לקריאה נוספת==
<div class="mw-content-ltr">
* [https://archive.org/details/spainportugalhan00karlrich/page/n403/mode/2up?view=theater "Barcelona"], Spain and Portugal: handbook for travellers (3rd ed.), Leipsic: Karl Baedeker, 1908, OCLC [https://www.worldcat.org/title/1581249 1581249]
* Chisholm, Hugh, ed. (1911). "Barcelona (Spanish city)". Encyclopædia Britannica. Vol. 03 (11th ed.). Cambridge University Press. pp. 391–393.
</div>

==הערות שוליים==

*
קטגוריה:ספרד: היסטוריה לפי עיר
אדריכלות בברצלונה

[[סגרדה פמיליה, אתר מורשת עולמית של אונסק"ו]]
לאדריכלות בברצלונה הייתה אבולוציה מקבילה לזו של שאר האדריכלות הקטלונית והספרדית , והיא עקבה בדרכים מגוונות אחר המגמות המרובות שנוצרו בהקשר של ההיסטוריה של אדריכלות המערב. לאורך ההיסטוריה שלה, ברצלונה קיבלה בברכה תרבויות וציוויליזציות שונות, שתרמו את תפיסת האמנות שלהן והשאירו את מורשתן לדורות הבאים. מהמתיישבים האיבריים הראשונים, דרך המתיישבים הרומאים, הוויזיגותים והתקופה האסלאמית הקצרה, ועד להופעתה של האמנות, השפה והתרבות הקטאלנית בימי הביניים, שבהן הרומנסקית והגותית היו תקופות פוריות מאוד לפיתוח האמנותי של האזור.

==היסטוריה==
במהלך העידן המודרני, כאשר העיר ברצלונה הייתה קשורה למלוכה ההיספאנית, הסגנונות העיקריים בה היו הרנסאנס והבארוק, שהתפתחו מסגנונות זרים שהגיעו מאיטליה וצרפת. סגנונות אלה יושמו בגרסאות מקומיות שונות, ולמרות שמספר מחברים טוענים כי זו לא הייתה תקופה מפוארת במיוחד, איכות היצירות הייתה בקנה אחד עם זו של המדינה כולה.

המאה התשע-עשרה הביאה לתחייה כלכלית ותרבותית מסוימת, שבאה לידי ביטוי באחת התקופות הפוריות ביותר באדריכלות העיר, המודרניזם. עד המאה התשע עשרה, ברצלונה הייתה מוקפת בחומותיה מימי הביניים, ונחשבה לכיכר צבאית, ולכן צמיחתה הייתה מוגבלת. המצב השתנה עם הריסת החומות והתרומה לעיר של פארק המצודה, מה שהוביל להרחבת העיר לאורך המישור הסמוך, עובדה שבאה לידי ביטוי בפרויקט אישמפלה שתכנן אילדפונס סרדה. הייתה זו ההרחבה הטריטוריאלית הגדולה ביותר של ברצלונה. גידול משמעותי נוסף בשטחה של העיר התרחש בין סוף המאה התשע-עשרה לתחילת המאה העשרים עם סיפוחן של מספר עיריות גובלות. כל זה התפרש עם התאמת המרחבים העירוניים החדשים והגדלת העמלות האמנותיות העירוניות בדרכים ציבוריות, שזכו לטובות גם באירועים שונים שנערכו בעיר כמו התערוכה העולמית של 1888 והתערוכה העולמית של 1929 וגם, אירועים מודרניים יותר כמו המשחקים האולימפיים של 1992 והפורום האוניברסלי לתרבויות של 2004.

המאה העשרים החלה עם עדכון הסגנונות השונים שיצרו אדריכלים מקומיים והתחברו לזרמים בינלאומיים. ההתפתחות האדריכלית בשנים האחרונות והמחויבות לעיצוב וחדשנות, כמו גם הקישור בין תכנון עירוני עם ערכים אקולוגיים וקיימות , הפכו את ברצלונה לאחת הערים האירופיות המתקדמות ביותר בתחום האדריכלי, והיא הוכרה בכך עם פרסי הצטיינות רבים כגון מדליית הזהב המלכותית של המכון המלכותי לאדריכלים בריטיים (RIBA) בשנת 1999 ופרס הביאנלה של ונציה בשנת 2002.

המורשת האדריכלית של העיר נהנית מהגנה מיוחדת מכוח חוק 9/1993 למורשת התרבות הקטלאנית, המבטיח הגנה, שימור, מחקר והפצה של המורשת התרבותית, בכמה דרגות כיסוי: רמה To (נכס תרבות בר תוקף בעל עניין לאומי), רמה B (נכס תרבות בר תוקף בעל עניין מקומי), רמה C (נכס בעל עניין עירוני) ורמה D (נכס בעל עניין תיעודי).

==ראו גם==
* תכנון עירוני של ברצלונה

==קישורים חיצוניים==

==הערות שוליים==

*
קטגוריה:ברצלונה
יצחק ורסנו

יצחק (איזי) ורסנו (נולד ב-24 במאי 1933), הוא פרופסור לרפואת ילדים. כיהן במשך שנים רבות כמנהל מחלקה בבתי החולים השרון, שניידר ומעייני הישועה.

== ביוגרפיה ==
ורסנו נולד בסופיה שבבולגריה. אביו (בוקו) היה רופא, אמו (בוקה) הייתה עקרת בית. יצחק, בן יחיד, והוריו התגוררו בסופיה עד תחילתה של מלחמת העולם השנייה. במהלך המלחמה הם עזבו את סופיה והסתתרו באזורים הכפריים בבולגריה בהם אביו שירת כרופא. בוגר בית הספר טכניקום בסופיה במגמת מכונות. בגיל 18, בשנת 1951 עלה לישראל עם הוריו. עם עלייתם לארץ הם התגוררו במעברת כפר שלם (שכונת התקווה).

בין השנים 1951–1953 שירת בצה"ל. בשירותו הצבאי ניצל את הכישורים שרכש בבית הספר התיכון ושירת כשרטט בחיל החימוש. לאחר שחרורו מצה"ל (בשנת 1954) התחיל את לימודי הרפואה באוניברסיטה העברית בירושלים. סיים את לימודי הרפואה בשנת 1960 (מחזור 8). לאחר גמר הלימודים התחיל סטאז' ב-1961 ואת ההתמחות התחיל ב-1962 בבית החולים בילינסון במחלקה ברשותו של ד"ר יונס. לאחר תקופת ההתמחות, ב-1967 עבד כרופא ילדים ביישובי המשולש (טייבה, טירה, קלנסווה) שם נדרש לעבוד ללא אמצעים מתקדמים כגון: מעבדה, רנטגן, יועצים ונאלץ להתבסס רק על הקליניקה, תקופה זו עיצבה את היותו רופא הודות לידע ולניסיון הקליני הרב שרכש שם. כמו כן, תקופה זו גרמה לו להעריך את החשיבות של הרפואה הקהילתית האמבולטורית שלימים הובילה את החלטתו להקים את ארגון חיפ"א (החברה ישראלית לפדיאטריה אמבולטורית). בשנת 1970 מונה לרופא בכיר וסגן מנהל מחלקת ילדים בילינסון תפקיד אותו מילא עד שנת 1979. בשנת 1975 ייסד את המחלקה הראשונה לאשפוז יום ילדים במדינת ישראל, אותה ניהל עד שנת 1985. בשנת 1985 מונה לנהל את מחלקת ילדים השרון, לאחר הקמת מרכז שניידר לרפואת ילדים, בשנת 1993 הקים ורסנו עם כל צוותו את מחלקת אשפוז ג' בשניידר וניהל את המחלקה עד שנת 1998. ב-1998 פרש לגמלאות אך המשיך את פועלו ביחידה לניהול סיכונים ובטיחות. בשנת 2000 הקים וניהל את מחלקת הילדים בבית החולים מעייני הישועה, ומשנת 2005 שימש כרופא בכיר במחלקה. במהלך עבודתו חינך דור של רופאי ילדים וצוותי הוראה, רופאים עולים ואחיות. מעל 40 מתלמידיו מכהנים כפרופסורים וכמנהלי מחלקות ומכונים. ושימש כיו"ר שלושת ארגוני הפדיאטריה העיקריים: איגוד רופאי הילדים, החברה הישראלית לפדיאטריה קלינית (חיפ"ק), חברה ישראלית לפדיאטריה אמבולטורית (חיפ"א). חבר בוועדות שונות: ועדת הלסינקי, ועדת תרופות של שירותי בריאות כללית ומשרד הבריאות, ועדות של מועצה מדעית של הר"י.

פועלו זכה להערכה רבה, נבחר כיקיר החברה הישראלית לפדיאטריה קלינית (חיפ"ק), והן ליקיר על ידי ארגון חיפ"א (חברה ישראלית לפדיאטריה אמבולטורית) וזכה להוקרה על פעילותו מהאיגוד לאלרגיה ואימנולוגיה.

ורסנו נשוי לרבקה (ריבה) לבית סלמון, מתגורר בתל אביב, להם שני ילדים ושבעה נכדים.

== מעמד אקדמי ==
* 1984 – פרופ' חבר קליני
* 1990 – פרופ' מן המניין
* 1993–1997 יו"ר החוג לפדיאטריה בפקולטה לרפואה באוניברסיטת תל אביב
* יותר מ-150 פרסומים מדעיים

==קישורים חיצוניים==
* 

קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:רופאי ילדים ישראלים
קטגוריה:ישראלים שנולדו ב-1933
הקומפלקס האדום

נסיגת חניכיים בלסת העליונה. תוצאה של מחלת חניכיים ממושכת.
הקומפלקס האדום הוא קבוצה של חיידקים אשר מסווגים יחד על סמך הקשר שלהם עם מחלות חניכיים חמורות. הסיווג של הקומפלקס האדום (ושל קומפלקסים נוספים) בוצע על ידי זיגמונד סוקרנסקי ב-1998.<ref></ref><ref></ref><ref></ref>

שלושת חברי הקומפלקס האדום הם:

# פורפירומונס ג'ינג'יוואליס
# טנרלה פורסיתיה
# 

==הערות שוליים==

קטגוריה:רפואת שיניים
קטגוריה:חיידקים שתוארו במאה ה-20
אור קשתי

אור קשתי (נולד ב-29 ביוני 1971) הוא עיתונאי ישראלי העובד בעיתון "הארץ".

== ביוגרפיה ==
אור קשתי נולד באנגליה ליצחק ומטעמה קשתי וגדל בגבעתיים. למד בתיכון ע"ש שמעון בן צבי ושירת ב-1989–1992 ב"בטאון חיל האוויר" ו"במחנה".

קשתי התחיל את דרכו כעיתונאי בשנת 1992 בשבועון העיר. לאחר מכן עבד בתפקידי כתיבה ועריכה שונים ב"הארץ" בשנים 1993–2001.

ב-2001 עזב ועבד ככתב בחדשות ערוץ 10 לתקופה קצרה ואחריה עבד כשנתיים כראש דסק החינוך ב"מעריב". קשתי חזר ל"הארץ" ככתב חינוך ב-2006<ref></ref><ref></ref> ועובד שם עד היום.

ב-2011 מונה לראש מערכת החדשות של העיתון<ref></ref>. מאז 2012 פרשן לענייני חינוך וחברה.

גר בגבעתיים.

== חשיפות ופרויקטים בולטים ==

* 1995: סדרת מאמרים על הפער העדתי בתחומי חיים שונים (ועדין ממשיכה)
* 2007: סדרת כתבות על ילדים עם צרכים מיוחדים, המשולבים במערכת החינוך
* 2010: כתבות על הפגיעה בחופש האקדמי מצד "אם תרצו"
* 2014: חשיפה, ליווי ופרשנות על פרשת אדם ורטה
* 2015: חשיפת התערבות נתניהו בבחירת השופטים של כמה מפרסי ישראל
* 2015: חשיפת הפסילה של הספר "גדר חיה" מלימודי ספרות מורחבים
* 2016: סדרת כתבות ומאמרים על ספר הלימוד באזרחות השנוי במחלוקת

בשנים האחרונות כותב הרבה על ההדתה במערכת החינוך, הפרדה מגדרית במסלולים האקדמיים לחרדים וביטויים שונים של הדרת נשים.

== קישורים חיצוניים ==

* אור קשתי, [https://www.haaretz.co.il/ty-WRITER/0000017f-da37-d42c-afff-dff7b9a00000 כתבות], באתר הארץ
* 
* 
* 

== הערות שוליים ==

קטגוריה:סגל הארץ
קטגוריה:סגל מעריב
קטגוריה:סגל העיר
קטגוריה:סגל בטאון חיל האוויר
קטגוריה:סגל במחנה
קטגוריה:עיתונאים ישראלים
קטגוריה:כתבי חינוך ישראלים
קטגוריה:ישראלים ילידי אנגליה
קטגוריה:בוגרי תיכון שמעון בן צבי (גבעתיים)
קטגוריה:בוגרי אוניברסיטת תל אביב
קטגוריה:ישראלים שנולדו ב-1971
קטגוריה:גבעתיים: אישים
לואיס פרסונס

לואיס אליפלט פרסונס (באנגלית: Lewis Eliphalet Parsons ; ) היה מושל אלבמה ה-19, שמונה לתפקידו כמושל זמני על ידי נשיא ארצות הברית, אנדרו ג'ונסון בתום מלחמת האזרחים האמריקאית, וכיהן בתפקידו מיוני ועד דצמבר 1865.
==ראשית חייו==
לואיס פרסונס נולד במחוז ברום שבמדינת ניו יורק. הוא התחנך בבתי ספר ציבוריים ולמד משפטים במשרדו של פרדריק טלמיידג' בניו יורק ובמשרדיו של ג. ו. וודוורד בפנסילבניה. ב-1840 הוא עבר לטלדיגה שבאלבמה, שם הוא עסק בעריכת דין יחד עם אלכסנדר וייט. ב-1856 וב-1860 הוא היה חבר בחבר האלקטורים ובשנים 1859 ו-1865 חבר בבית הנבחרים של אלבמה. פרסונס לחם בשורות צבא הקונפדרציה כלוטננט בקרב מנפורד הקצר שהתנהל ליד טלדיגה באפריל 1865.

==מושל אלבמה==
באפריל 1865 חל שינוי משמעותי בממשלה האזרחית של אלבמה בשל כניעת צבא הקונפדרציה. גנרל ג'ורג' הנרי תומאס קיבל פקודה לנהל את ענייני המדינה עד למינוי ממשלה זמנית. הנשיא אנדרו ג'ונסון מינה את פרסונס כמושל זמני של אלבמה ב-21 ביוני 1865. מעשהו הראשון כמושל היה להשיב על כנם את החוקים של 1861, למעט אלו שנגעו לעבדות. הוא הורה על על עריכת בחירות לבחירת נציגים לוועידה חוקתית שהתכנסה ב-12 בספטמבר 1865. הוועידה ביטלה את החלטת הפרישה של אלבמה, ביטלה את החובות שנוצרו כתוצאה מהמלחמה, ביטלה את העבדות, וקבעה מועד לבחירות לפקידי הממשל ולנציגי המדינה לקונגרס. פרסונס ניסה לרכוש את "ידית המחבת" (החלק הצפון-מערבי) של פלורידה עבור אלבמה, צעד שהצית שמועות שהייתה לו גישה למצבור זהב של הקונפדרציה. פרסונס סיים את כהונתו כמושל ב-13 בדצמבר 1865, עם השבעתו לתפקיד של רוברט פטון. הוא נבחר לסנאט של ארצות הברית, אך המפלגה הרפובליקנית סירבה לאפשר לו לאייש את התפקיד. הוא גם שימש כתובע פדרלי מחוזי של צפון אלבמה.

לואיס פרסונס נפטר בטלדיגה ב-8 ביוני 1895. הוא נטמן בבית הקברות אוק היל שבעיר.

==קישורים חיצוניים==

* [https://www.nga.org/governor/lewis-eliphalet-parsons/ לואיס פרסונס] באתר אגודת המושלים הלאומית 
* [https://encyclopediaofalabama.org/article/lewis-eliphalet-parsons-1865/ לואיס פרסונס] באנציקלופדיה של אלבמה 
* [https://politicalgraveyard.com/bio/parsons.html#428.22.89 לואיס פרסונס] באתר The Political Graveyard 
* 

==הערות שוליים==

קטגוריה:מושלי אלבמה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים של אלבמה
קטגוריה:אמריקאים שנולדו ב-1817
קטגוריה:אמריקאים שנפטרו ב-1895
מייק בן ארי

מיכאל (מייק) בן ארי (שם לידה: מייקל דייוויד גרינפלד; באנגלית: Michael David Greenfield) הוא יועץ השקעות ישראלי אמריקאי אשר הורשע בהונאת משקיעים בהיקף של 600 מיליון שקל שגויסו מלמעלה מאלף משקיעים ממדינות שונות כשהעיקרית מביניהן היא מדינת ישראל וזאת במשך 18 שנה עד שנתפס.

==ביוגרפיה==
נולד בשנות ה-60 בלוס אנג'לס, קליפורניה שבארצות הברית. אביו היה שופט ועורך דין. אימו, אליס גרינפלד, פעילה חברתית. לבן ארי גם שני אחים, האחד עורך דין והשני סוחר בניירות ערך.

כשהיה בתיכון יצא לטיול בישראל עם בני כיתתו.
ב-1979 הצטרף לארגון "תנועה לציונות מגשימה" ועלה לישראל עם חברו הטוב נחום איזנשטט. עם עלייתו שינה שם את משפחתו מגרינפלד לבן ארי.
הצטרף לקיבוץ דגניה ב' ועבד ברפת.
שירת בצבא והוצב ברצועת הביטחון. לאחר שירותו הצבאי עשה תואר שני במנהל עסקים באוניברסיטת תל אביב.
העסק הראשון שהקים היה באולינג. לאחר מכן עבד בשופרסל כמנהל, ומשם עבר לעבוד באגף השיווק של בנק לאומי. עבודתו האחרונה הייתה סוכן השקעות בחברת "פיוניר", עד שפנה לדרך עצמאית.

בשנת 2000 הקים עם אחיו, לארי גרינפלד, את חברת EGFE (Ever Green Fields Enterprises) לזכר אביהם.
באותה השנה התחתן עם ורד וכשלוש שנים לאחר מכן הורשע בתקיפתה ונידון לעבודות שירות. ב-2007 הם קנו בית ברמת באביב ובסמוך לכך הודיעו על גירושים, כשנכסים הרשומים על שמו עוברים לידיה.
ב-2018 הרשות לניירות ערך פתחה נגדו חקירה סמויה. במאי 2021 הוא נחקר באזהרה, שוחרר בערבות של 2 מיליון שקל והוטל עליו צו עיכוב יציאה מהארץ.
אך הוא הפר את תנאי השחרור שלו ונמלט לטורקיה מנמל התעופה בן-גוריון באמצעות דרכונו של חברו נחום תוך שהוא מתחזה אליו. משם טס בזהות בדויה לסרביה.

בינואר 2022 נמצא אחיו, לארי גרינפילד, ללא רוח חיים בלאס וגאס. במסגרת הפרשה לארי עצמו נחקר אף הוא ברשות לניירות ערך.

בדצמבר 2022 מייק נתפס בבוסניה לאחר שניסה לחצות את הגבול חזרה לסרביה. הוא נעצר ומשם הוסגר לישראל.
מייק הודה והורשע בהונאת משקיעים בהיקף של של 600 מיליון שקל במסגרת הסדר טיעון.
הוא מיוצג בידי עורך הדין איתן פינקלשטיין ומכונה באמצעי התקשורת "מיידוף הישראלי".

==קישורים חיצוניים==
* 

==ראו גם==
* הונאת פונזי

==הערות שוליים==

קטגוריה:מורשעים בהסדר טיעון
קטגוריה:מורשעים בעבירות מסוג סחיטה, מרמה ועושק בישראל
קטגוריה:ישראלים שמעלו בכספים
טאז סקיילר

טארק "טאז" יאסין סקיילר<ref name="independenttalent">[https://www.independenttalent.com/writers/tarek-taz-yassin-skylar/ Taz Skylar Drehbuchautor-Profil] bei der Agentur Independent Talent, abgerufen am 26. Dezember 2021. (Englisch)</ref> (באנגלית: Tarek „Taz“ Yassin Skylar; נולד ב-5 בדצמבר 1995)<ref>TMDb: [https://www.themoviedb.org/person/2498631-taz-skylar Profil von Taz Skylar], abgerufen am 26. Dezember 2021.</ref><ref>[https://www.tvinsider.com/people/taz-skylar/ Profil von Taz Skylar] auf TV Insider, abgerufen am 26. Dezember 2021.</ref><ref name="castforward">[https://www.castforward.de/members/profile/taz-skylar Profil von Taz Skylar] auf Castforward, abgerufen am 26. Dezember 2021.</ref><ref name="bio">IMDb: [https://www.imdb.com/name/nm7501381/bio Biografie Taz Skylar], abgerufen am 26. Dezember 2021.</ref> הוא שחקן בריטי –ספרדי.<ref name="castforward" />

== ביוגרפיה ==
סקיילר נולד ב-1995 באאים הקנריים בספרד; אביו, חסן יאסין, הוא לבנוני במקור מסיירה לאון, ואימו, גוון, ילידת יורקשייר. הוא גדל בבית דו לשוני והוא דובר אנגלית וספרדית כשפות אם. הוא גדל בטנריף עד גיל ארבע לפני שהמשפחה עברה לבריטניה, ארץ המוצא של אמו.<ref name="independenttalent" />

== קריירה ==
סקיילר ערך את הופעת הבכורה שלו בסרט העלילתי בתור דאוס בסרט <nowiki></nowiki>The Kill Team<nowiki></nowiki> שביים זוכה שני פרסי האוסקר דן קראוס. הוא שיחק בתיאטרון בהופעת בכורה בבמה בתור מיילס ב-#Warheads בתיאטרון הפארק, בלונדון. יצירות בולטות אחרות כוללות את משחק בתפקיד הראשי של <nowiki></nowiki>ליאונרד וול<nowiki></nowiki> בהצגה <nowiki></nowiki>עד התביעה<nowiki></nowiki> המבוססת על ספרה של אגתה כריסטי בווסט אנד וג<nowiki>'ין בסרט The Deal</nowiki> של דין דוולין.<ref>Serienjunkies.de: [https://www.serienjunkies.de/news/one-piece-netflix-enthuellt-cast-110095-4.html One Piece: Netflix enthüllt Cast seiner Live-Action-Serie: Taz Skylar als Sanji] von Mario Giglio vom 10. November 2021, abgerufen am Dezember 2021.</ref><ref>Moviepilot: [https://www.moviepilot.de/news/netflix-one-piece-serie-so-aehnlich-sehen-die-realen-stars-den-anime-vorbildern-1133919 Netflix' One Piece-Serie: So ähnlich sehen die realen Stars den Anime-Vorbildern] von Jenny Jecke vom 16. November 2021, abgerufen am Dezember 2021.</ref>

בנובמבר 2021 לוהק סקיילר לתפקיד ראשי בסדרת הטלוויזיה של נטפליקס, "וואן פיס". באותה שנה שיחק את בילי בסרט הדרמה הבריטי "השף" <small>(אנ').</small>

בשנת 2023 שב לגלם את דמותו של בילי במיני-סדרת הדרמה "נקודת רתיחה" אשר מהווה המשך לסרט "השף" משנת 2021.  

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה בריטים
קטגוריה:מהגרים לממלכה המאוחדת
קטגוריה:בריטים ממוצא לבנוני
קטגוריה:ספרדים שנולדו ב-1995
קטגוריה:בריטים שנולדו ב-1995
משה רוזנברג (מאמן)

משה רוזנברג (נולד ב-22 במאי 1946) הוא מאמן כדורסל ישראלי. זכה כמאמן במדליית זהב ב (תל אביב 1968).

== ביוגרפיה ==
נולד בחיפה. בגיל שנה וחצי חלה בשיתוק ילדים (פּוליו), ונותר עם נכות קשה ברגל ימין. למרות הנכות שיחק בצעירותו כדורסל בקבוצות רגילות ואחר כך אימן במשך עשרות שנים נבחרות וקבוצות נוער ובוגרים, נשים וגברים. מהליגה הראשונה: אליצור תל אביב, הפועל מעגן מיכאל, אליצור סלע ראשון לציון ונבחרת הקדטיות של ישראל. קבוצות נוער מהליגה הלאומית: מכבי תל אביב, מכבי ראשון לציון, מכבי רחובות, הפועל נס ציונה, עירוני אשקלון, נבחרת הנוער של אליצור ועוד.

ב-1968 נקרא לאמן את נבחרת הנשים של ישראל בכדורסל נכים (כסאות גלגלים) והוביל אותה לזכייה במדליית זהב באולימפיאדה הפראלימפית שנערכה בישראל.

במקביל לעיסוק האינטנסיבי בכדורסל עבד בשנים 1973–2013 כביוכימאי במעבדה האנדוקרינית בבית חולים קפלן.

== משפחה ==
נשוי לרחל ואב לשלושה. אחיו, קלמן רוזנברג, שיחק כדורסל בהפועל חיפה, ואימן במכבי חיפה.

== השכלה ==
בוגר קורס מאמנים במכון וינגייט. תואר ראשון ותואר שני במיקרוביולוגיה מאוניברסיטת בר-אילן.

== הישגים ==
* 1968 – מדליית זהב באולימפיאדה הפראלימפית בכדורסל נשים
* 1994 – מדליית זהב עם נבחרת הנוער של מכבי ישראל במכבייה שנערכה בארצות הברית.
* זכייה ב-22 אליפויות לאורך השנים.
* ב-2006 הוציא יחד עם ענת דרייגור את הספר "כדורסל באזור הצבע".

==קישורים חיצוניים==
* משה רוזנברג, ב[https://www.anatdraigor.com/100-hof-wbi#:~:text=מאמנים-,משה%20רוזנברג,-22.5.1946 היכל התהילה – כדורסל נשים]
* 

קטגוריה:מאמני כדורסל ישראלים
קטגוריה:נפגעי פוליו ישראלים
קטגוריה:ישראלים שנולדו ב-1946
משפחת קפרולו

איור משוער של [[מהמט פאשא קפרולו]]
קברו של [[מהמט פאשא קפרולו]]
משפחת קֶפְּרוּלוּ (בטורקית: Köprülü ailesi) הייתה משפחת אצולה ממוצא אלבני באימפריה העות'מאנית. מקורה של המשפחה מהעיירה (ליד בראט) ב ושישה מבניה היו וזירים גדולים של האימפריה העות'מאנית (כולל , שאומץ), עם כמה אחרים שהפכו לקצינים רמי דרג. העידן שבו שירתו הווזירים הגדולים הללו ידוע בתור של האימפריה העות'מאנית.

חבר בולט נוסף במשפחה היה (1684–1735), שהיה מצביא במלחמות העות'מאניות-פרסיות בתקופתו ושימש כמושל במספר מחוזות של האימפריה. צאצאים מודרניים כוללים את , היסטוריון בולט של . בני המשפחה ממשיכים להתגורר בטורקיה, במגרב ובארצות הברית.

==הווזירים הגדולים ממשפחת קפרולו==
במהלך ההיסטוריה של האימפריה העות'מאנית, לווזירים הגדולים של משפחת קפרולו היה מוניטין של דינמיות במדינה שלימים תראה סימני דעיכה וקיפאון. הווזירים הראשונים התמקדו במיוחד במסעות צבאיים שהרחיבו את שטחה של האימפריה. עם זאת, מסעות אלו הגיעו לסיומם לאחר התבוסה הקשה בקרב וינה, מערכה צבאית ביוזמת , בן המשפחה המאומץ (ראו גם הסכם קרלוביץ).

{| class="wikitable"
! שם
! שנות חייו
! וזיר גדול בשנים
! סולטאנים
|-
| מהמט פאשא קפרולו
| style="text-align:center;"| 1583–1661
| style="text-align:center;"| 1656–1661
| מהמט הרביעי
|-
| פאזל אהמט פאשא קפרולו
| style="text-align:center;"| 1635–1676
| style="text-align:center;"| 1661–1676
| מהמט הרביעי
|-
| <sup>1</sup>
| style="text-align:center;"| 1634–1683
| style="text-align:center;"| 1676–1683
| מהמט הרביעי
|-
|-
| <sup>2</sup>
| style="text-align:center;"| מת ב-1688
| style="text-align:center;"| 1687–1688
| סולימאן השני
|-
| פאזל מוסטפא פאשא קפרולו
| style="text-align:center;"| 1637–1691
| style="text-align:center;"| 1689–1691
| סולימאן השניאהמט השני
|-
| אמג'זדה חוסיין פאשא קפרולו
| style="text-align:center;"| 1644–1702
| style="text-align:center;"| 1697–1702
| מוסטפא השני
|-
| 
| style="text-align:center;"| 1670–1719
| style="text-align:center;"| 1710–1711
| אהמט השלישי
|-
|}
<sup>1</sup> קארה מוסטפא פאשה אומץ על ידי משפחת קפרולו והיה גיסו של פאזל אהמט פאשה קפרולו.

<sup>2</sup> אבזה סיאווש פאשא היה משרתו של מהמט פאשא קפרולו. על ידי נישואיו לבתו, הפך סיאווש לחתן ("דאמאת") של משפחת קפרולו החזקה.
==קישורים חיצוניים==

*
<div style="direction: ltr;">
*[https://en.wikisource.org/wiki/1911_Encyclopædia_Britannica/Kuprili Kuprili] 1911 Encyclopædia Britannica
</div>

==הערות שוליים==

קטגוריה:וזירים גדולים של האימפריה העות'מאנית
חוה טל

חוה טל (נולדה בשנת 1947) היא סופרת ילדים ישראלית.

== ביוגרפיה ==
חוה טל נולדה בגרמניה להורים ילידי פולין. עלתה לישראל בגיל שנתיים וגרה במעברה ולאחר מכן ביפו. כשהייתה בת 13 המשפחה עברה לחולון.

לאחר מכן עברה עם בעלה ושלושת ילדיה לירוחם לשנתיים ואז ליבנה בה היא גרה עד היום. במהלך חייה עסקה בהנהלת חשבונות עד שיצאתה לפנסיה בגיל שישים ושלוש<ref></ref>.

== ספריה ==
*העגלה בורחת (תל אביב: ספרית פועלים, 1985)
*ילד חדש בא לגן (תל אביב: ספרית פועלים, 1994)
*אני רוצה הביתה! (תל אביב: ספרית פועלים, 1998)
*לא מפחד מכלבים (בני ברק: הקיבוץ המאוחד, 2000)
*ילד חדש (Denver, CO: Milk and Honey Press, 2006) מהדורה דו-לשונית

== קישורים חיצוניים ==
* 
* 
* [https://www.google.co.il/search?tbo=p&tbm=bks&q=inauthor:%22חוה+טל%22 חוה טל] באתר גוגל ספרים

== הערות שוליים ==

קטגוריה:יבנה: אישים
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:סופרות ילדים ונוער ישראליות
קטגוריה:סופרות ישראליות
קטגוריה:סופרי ילדים ונוער ישראלים
קטגוריה:סופרים ישראלים
קטגוריה:ישראלים שנולדו ב-1947
קטגוריה:ישראליות שנולדו ב-1947
ניר חזות

ניר חזות (נולד ב-27 בנובמבר 1975) הוא כדורגלן עבר ישראלי ששיחק בעמדת הקשר. חזות הוא מבין הכדורגלנים היחידים בליגת העל שעשו שירות קרבי ואף שירת כקצין בצבא הגנה לישראל.

==קריירה==
חזות נולד בבאר שבע והתחיל לשחק כדורגל המחלקת הנוער של הפועל באר שבע. כשהיה בן 17 שכל אחת אחיו דניאל ששירת במשטרת ישראל ונהרג בפיגוע בתלמי אלעזר. שנה לאחר מכן התגייס לגדוד שקד של חטיבת גבעתי, לאחר מכן עבר קורס מכים חי"ר וקורס קציני חי"ר.

לאחר שחרורו מצה"ל חזר להתאמן עם הפועל באר שבע ובני יהודה, אך מאחר שלא היה בכושר משחק לא הוחתם בליגת העל. בינואר חתם בהפועל ירוחם ובמהלך משחק אימון נגד הפועל באר שבע הרשים את המאמן גילי לנדאו, אך בעקבות הליכים בירוקרטים לא חתם. לבסוף חתם במכבי קריית גת במדיה שיחק שנתיים.

בקיץ חתם בעירוני ראשון לציון מליגת העל. במשחקו הראשון במועדון בישל בהפסד 1–3 להפועל חיפה. במחזור הרביעי כבש צמד בתיקו 2-2 נגד צפרירים חולון. בקיץ חתם בבית"ר ירושלים במדיה מיעט לשחק ובינואר של אותה עונה חזר לקדנציה שנייה בקריית גת. ב-16 בפברואר 2002 הורחק בתיקו 0-0 נגד מכבי תל אביב. שני מחזורים לאחר מכן כבש צמד בניצחון 0–4 נגד מכבי חיפה באצטדיון קריית אליעזר, הנחשב לניצחון הגדול בהיסטוריה של המועדון. למרות זאת, קריית גת ירדה לליגה הלאומית בסיום העונה.

בהמשך הקריירה שיחק בהפועל רעננה, מכבי באר שבע, הפועל ערד, הפועל מרחבים ומ.ס. דימונה. בקיץ פרש מכדורגל בגיל 45.

==קישורים חיצוניים==

*

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:באר שבע: כדורגלנים
קטגוריה:כדורגלני מכבי קריית גת
קטגוריה:כדורגלני הפועל ראשון לציון
קטגוריה:כדורגלני בית"ר ירושלים
קטגוריה:כדורגלני הפועל רעננה
קטגוריה:כדורגלני מכבי באר שבע
קטגוריה:לוחמי חטיבת גבעתי
קטגוריה:ישראלים שנולדו ב-1975
טנרלה פורסיתיה

טנרלה פורסיתיה (שם מדעי: Tannerella forsythia) הוא מין של חיידק אנאירובי גראם שלילי, השייך למערכה . החיידק מעורב בגרימת דלקות חניכיים והוא מסווג כחיידק בקומפלקס האדום של חיידקים מחוללי מחלות חניכיים.<ref></ref> <ref></ref>

החיידק ט. פורסיתיה התגלה ב-1985 על ידי חוקרת בשם אן טאנר,<ref></ref> במסגרת מחקר חיידקי הפה במכון Forsyth בקיימברידג' שבמסצ'וסטס, ונקרא לבסוף על שמה. זאת לאחר שבתחילה נקרא בשמות בקטרואידס פורסיתוס (Bacteroides forsythus) וטנרלה פורסיתנסיס (Tannerella forsythensis).<ref></ref><ref></ref><ref></ref>

ט. פורסיתיה, יחד עם חיידקים נוספים, נמצא גם בנגעי טרשת עורקים,<ref></ref> וב-2014 דווח כי הדבקת עכברים בט. פורסיתיה גרמה להיווצרות תאי קצף והאיצה את היווצרותם של נגעים טרשתיים.<ref></ref>

ב-2014 החיידק אותר גם בתרביות מנשים עם וגינוזיס חיידקי.<ref></ref>

ב-2017 דווח כי נוכחות של ט. פורסיתיה באזור הפה נמצאה קשורה לסיכון מוגבר לסרטן הוושט.<ref></ref>

== קישורים חיצוניים ==
* [https://bacdive.dsmz.de/strain/143693 סיווג של Tannerella forsythia] ב-Bac Dive - מטא-בסיס-הנתונים של מגוון החיידקים

== הערות שוליים ==

קטגוריה:חיידקים שתוארו במאה ה-20
פיגם

תמונה של המין [[פיגם מצוי]]
הפיגם (שם מדעי: Ruta) הוא סוג של עשבים ובני שיח במשפחת הפיגמיים. בסוג פיגם כ־40 מינים, שרובם גדלים בר בארצות הים התיכון. מתוכם רק מין אחד גדל בישראל והוא פיגם מצוי.<ref></ref>
== מאפיינים ==
לפיגמים עלים מנוצים, שצבעם ירוק כהה, והם עשירים בבלוטות של שמן אתרי, המקנה להם ריח חריף ומיוחד. הפרחים הקטנים ערוכים בתפרחות צפופות וצבעם צהוב או ירקרק. בכל פרח ארבעה עלי גביע ירוקים וארבעה עלי כותרת צהובים, בעלי שפה מצויצת או משוננת, שני אבקנים ועמוד עלי אחד. הפרחים עשירים בצוף ומושכים חרקים לרוב, בעיקר זבובים ודבורים, המאביקים את הפרחים. הפרי הוא הלקט, המורכב מארבע או חמש אונות. בגמר ההבשלה הוא נבקע בראשו, והזרעים שבו נפוצים ברוח.<ref></ref>

ברפואה העממית הם משמשים כתרופה נגד תולעים ולהקלת כאבים שונים. כמו כן לתבלין דוגמת הפיגם המצוי שבשימוש במטבח הערבי. לעומת זאת יש אנשים המפתחים רגישות לצמח זה.

== קישורים חיצוניים ==

* 

== הערות שוליים ==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:פיגמיים